Pealen museo

Pealen museo (engl. The Peale Museum) on museo Baltimoressa, Marylandissa, Yhdysvalloissa. Rembrandt Peale perusti sen alun perin vuonna 1814. Nykyisin museo toimii nimellä The Peale, Baltimore’s Community Museum. Museorakennus listattiin National Historic Landmark -rakennukseksi vuonna 1965. Rembrandt Peale avasi museon elokuussa 1814 nimellä Peale's Baltimore Museum and Gallery of Fine Arts. Museorakennus valmistui samana vuonna, ja sen suunnitteli Robert Cary Long. Rakennus oli Yhdysvaltojen ensimmäinen museokäyttöön suunniteltu rakennus. Museo toimi rakennuksessa vuoteen 1829. Vuosina 1830–1875 rakennus toimi Baltimoren kaupungintalona. Sen jälkeen rakennuksessa toimi muun muassa koulu. Vuonna 1931 rakennuksessa avattiin Baltimoren kaupunginmuseo (The Municipal Museum of Baltimore). Se suljettiin vuonna 1997. Rakennus kunnostettiin vuosina 2018–2022, ja se otettiin uudelleen museokäyttöön. Museo avattiin elokuussa 2022 nimellä The Peale, Baltimore’s Community Museum. Lähteet Aiheesta muualla Kuvia tai muita tiedostoja aiheesta Pealen museo Wikimedia Commonsissa Museon verkkosivut (englanniksi)